DALYVAUJAMOJO BIUDŽETO PRIEMONĖS ĮGYVENDINIMAS 2022 M.

2022 m. Birštono savivaldybės administracijos direktoriaus 2022 m.  balandžio 22 d. įsakymu Nr. (6.4)-AVE-00102 buvo patvirtintas iniciatyvų, skirtų gyvenamajai aplinkai ir viešajai infrastruktūrai gerinti ir kurti, atrinktų įgyvendinti projektų idėjų sąrašas:

1. Projektas „Pažinimo sodas“ (89 gyventojų balsai).
 Projekto tikslas – Lelijų ir Mokyklos gatvių teritorijoje (kiemų erdvėse) poilsio, laisvalaikio erdvių sukūrimas ir įrengimas: medžių, krūmynų apsodinimas, suoliukų-stalų-kepsninių įrengimas, gamtos pažinimo erdvės įrengimas, šiukšliadėžių pastatymas. 
2022 m. buvo parengtas apželdinimo planas (susipažinti čia), derinami mažosios architektūros sprendiniai (susipažinti čia), pradėtos pirkimo procedūros.
2023 m. pavasarį bus sukurtos ir įrengtos plane numatytos poilsio – laisvalaikio erdvės, t.y. poilsio salelėse suformuotas ir įrengtas skaldelės pagrindas, sumontuoti stalai su sėdima dalimi ir apželdinta poilsio zonų teritorija.
 
2. Projektas „Birštono gimnazijos Jaunimo parkas“ (49 gyventojų balsai). 
Projekto tikslas  – poilsio, laisvalaikio erdvių bei lauko klasės įrengimas gimnazijos teritorijoje: suoliukų, šachmatinių, šiukšliadėžių pastatymas, lauko klasės pastatymas.
2022 m. buvo parengtas mažosios architektūros sprendinių įgyvendinimo planas (susipažinti čia), vykdomos pirkimo procedūros. 
2022 m. Birštono gimnazijos teritorijoje pastatyti mažosios architektūros sprendiniai: suoliukai, šachmatinės (susipažinti čia). 2023 m. bus baigti projektuoti ir įgyvendinti lauko klasės įrengimo sprendiniai.
Dalyvaujamasis biudžetas – puikus įrankis gyventojams aktyviai išsakyti ir teikti savo idėjas bei siūlymus, įsitraukti ir prisidėti prie savivaldybės viešųjų erdvių infrastruktūros kūrimo, gyvenamosios aplinkos puoselėjimo ir gerinimo. Juk Birštonas – mūsų namai!
Nuoširdžiai dėkojame visiems birštoniečiams už idėjas ir kviečiame jas teikti ir šiais metais (kvietimas https://birstonas.lt/2023/02/08/kvietimas-gyventojams-teikti-projektiniu-ideju-pasiulymus-2/ ).







